Gunung Papandayan iku gunung kang dumunung ing Kabupatèn Garut, Jawa Kulon yaiku ing Kacamatan Cisurupan. Gunung kanthi elevasi 2622 mèter sadhuwuring segara iki misuwur banget antarané para pendhaki, mligi pendhaki anyaran. Saliyané misuwur kanthi kaéndahan struktur alamé, gunung iki uga duwé kawah welirang kang isih aktif lan isih ketelé padhang Eidelweis kang ambané nganti puluhan are sarta akèh uga wit Mutiara Putih. Gunung Papandayan minangka cagar alam kang ing jeroné akèh tinemu manéka warna hayati lan obyek-obyek wisata alam kang éndah.